Cirkevné konzervatórium v Bratislave

Cirkevné konzervatórium v Bratislave je konzervatórium, ktoré v roku 1992 založil Arcibiskupský úrad v Trnave. Zriaďovateľom je Bratislavská arcidiecéza. Je jedinou katolíckou školou svojho druhu na Slovensku. Ponúka úplné stredné a vyššie odborné vzdelanie a vychováva študentov pre profesionálne hudobné uplatnenie. Štúdium je šesťročné, po štyroch rokoch končí maturitnou skúškou a po ďalších dvoch rokoch pomaturitného štúdia absolutóriom. Absolvent školy môže pokračovať na VŠMU alebo inom type vysokej školy, prípadne uplatniť sa v praxi ako orchestrálny hráč, sólista, regenschori, alebo umelecko-pedagogický pracovník, pracovník v masmédiách a v iných oblastiach kultúry. Cirkevné konzervatórium je pridruženou školou UNESCO. Získala mnohé ocenenia z celoštátnych aj medzinárodných súťaží. Podľa štatistiky Národného úradu práce sa Cirkevné konzervatórium umiestnilo čo do úspešnosti svojich absolventov na 2. mieste v rámci stredných odborných škôl Slovenska. Riaditeľom školy je Mgr. art. Marek Vrábel, ArtD. Študijné odbory Hudobno-dramatické umenie Spev Skladba Hra na klavíri Hra na organe Hra na flaute, hoboji, klarinete, fagote, trúbke, lesnom rohu, pozaune, tube, saxofóne, bicích nástrojoch Hra na husliach, viole, violončele, kontrabase, harfe, gitare, cimbale Hra na akordeóne Cirkevná hudba Prijímacie skúšky Na štúdium sa môže prihlásiť uchádzač, ktorý má najneskôr do konca školského roka ukončenú základnú školu. Prijímacia skúška pozostáva: zo skúšky z hlavných umeleckých predmetov; z testov z odborných teoretických predmetov; z testov zo slovenského jazyka a literatúry; z psychologických testov. Referencie Externé odkazy Cirkevné konzervatórium v Bratislave